Ehdotus neuvoston asetukseksi (EY) eräille rakenneuudistuksen alaisille telakoille myönnettävästä tuesta ja neuvoston asetuksen (EY) N:o 3094/95 muuttamisesta /* KOM/97/0132 lopull. - ACC 97/0113 */



Virallinen lehti nro C 153 , 22/05/1997 s. 0003



Ehdotus neuvoston asetukseksi (EY) eräille rakenneuudistuksen alaisille telakoille myönnettävästä tuesta ja neuvoston asetuksen (EY) N:o 3094/95 muuttamisesta (97/C 153/03) (ETA:n kannalta merkityksellinen teksti) KOM(97) 132 lopull. - 97/0113(ACC) (Komission esittämä 21 päivänä maaliskuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 92 artiklan 3 kohdan e alakohdan ja 113 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että neuvoston asetuksen (EY) N:o 3094/95 (1) nojalla, sellaisena kuin se on viimeksi muutettuna neuvoston asetuksella (EY) N:o 1904/96 (2), sovelletaan neuvoston direktiivin 90/684/ETY (3) säännöksiä, sellaisena kuin se on viimeksi muutettuna neuvoston direktiivillä 92/68/ETY (4), laivanrakennukselle myönnettävään tukeen, kunnes OECD:n sopimus tavanomaisten kilpailuehtojen noudattamisesta kaupallisessa laivanrakennus- ja muunnosteollisuudessa (5) tulee voimaan tai enintään 31 päivään joulukuuta 1997, laivanrakennusteollisuus on useiden yhteisön alueiden rakenteellisten ongelmien lievittämisen kannalta tärkeä, tuen yhteisen enimmäismäärän soveltaminen sellaisenaan ei anna mahdollisuutta eräiden näillä alueilla toimivien telakoiden tarvitsemiin laajoihin rakenneuudistustoimenpiteisiin ja sen vuoksi on otettava käyttöön erityinen siirtymäjärjestely, direktiivissä 92/68/ETY tunnustettiin, että entisen Saksan demokraattisen tasavallan alueen laivanrakennusteollisuus oli välittömän ja laajan rakenneuudistuksen tarpeessa tullakseen kilpailukykyiseksi; kaksi telakkaa ei ole saavuttanut tätä tavoitetta täysin tarkoitetussa rakenneuudistusajassa, mikä on johtunut ennalta arvaamattomista olosuhteista, joihin telakat itse eivät ole voineet vaikuttaa, kahden entisen Saksan demokraattisen tasavallan alueella sijaitsevan telakan kohdalla tarvitaan edelleen siirtymäjärjestelyä, jotta niiden rakenneuudistukset saataisiin päätökseen, mikä antaa niille mahdollisuuden noudattaa myöhemmin koko yhteisön alueella sovellettavia tukisääntöjä, entisen Saksan demokraattisen tasavallan alueen laivanrakennuskapasiteettia vähennettiin 327 000 tasattuun bruttotonniin 31 päivään joulukuuta 1995 mennessä ja Saksan hallitus sitoutui varmistamaan, että kyseistä kapasiteetin rajoitusta noudatetaan kaikilta osin ainakin vuoden 2000 loppuun ja että sitä jatketaan vuoden 2005 loppuun, jollei komissio anna lupaa kapasiteetin rajoituksen poistamiseen tätä aiemmin, Saksan laivanrakennuskapasiteetti vähenee edelleen, kun Bremen-Vegesackissa toimiva Bremer Vulkan Werft suljetaan uudisrakentamiselta vuoden 1997 loppuun mennessä, vaikka Kreikan hallitus on pyrkinyt yksityistämään kaikki valtion telakkansa maaliskuuhun 1993 mennessä, Hellenicin telakka myytiin vasta syyskuussa 1995 sen työntekijöiden muodostamalle osuuskunnalle, jolloin valtio piti 51 prosentin enemmistöomistuksen puolustukseen liittyvien etujen vuoksi, jotta rakenneuudistus onnistuisi taloudellisesti, Hellenicin telakka tarvitsee tukea, jolla se voi poistaa ennen sen viivästynyttä yksityistämistä kertyneet velat, Espanjan valtion omistamien telakoiden rakenneuudistuksen jatkaminen on tarpeen niin että kaikki nämä telakat, joista on nyt muodostettu erilliset, kaikista kustannuksistaan vastaavat tulosyksiköt, saavuttavat taloudellisen elinkelpoisuuden 31 päivään joulukuuta 1998 mennessä, tämän rakenneuudistussuunnitelman mukaan Espanjan valtion telakoiden tuotantokapasiteetti vähenee 240 000 tasatusta bruttorekisteritonnista 210 000 tasattuun bruttorekisteritonniin, mitä täydentävät Astanossa olevan valtion telakan pitäminen suljettuna laivanrakennukselta (135 000 tasatun bruttorekisteritonnin kapasiteetti) ja muualla Espanjassa toteutettavat muut kapasiteetin vähennykset, yhteensä 17 500 tasattua bruttorekisteritonnia, ja muuta rakenneuudistukseen tarkoitettua tukea (tappion korvaukset, tappiotakaukset ja pelastamistuki mukaan lukien) ei myönnetä tämän asetuksen soveltamisalaan kuuluville telakoille, ON ANTANUT TÄMÄN ASETUKSEN: 1 artikla 1. Rajoittamatta asetuksen (EY) N:o 3094/95 säännösten soveltamista komissio voi julistaa tämän artiklan 2, 3 ja 4 kohdassa mainittujen telakoiden rakenneuudistukseen myönnettävän lisätoimintatuen yhteismarkkinoille soveltuvaksi erityistarkoituksia varten ja edellä mainituissa kohdissa määriteltäviin enimmäismääriin saakka. 2. Entisen Saksan demokraattisen tasavallan alueella voidaan 1 päivästä maaliskuuta 1996 31 päivään joulukuuta 1998 MTW-Schiffswerftille myönnettävä yhteensä enintään 333 miljoonan Saksan markan ja Volkswerft Stralsundille myönnettävä yhteensä enintään 395 miljoonan Saksan markan toimintatuki katsoa yhteismarkkinoille soveltuvaksi. Mainittuihin määriin sisältyy telakoiden toiminnan jatkamisen helpottamiseksi myönnettävä tuki, sosiaalituki, sopimuskohtainen Wettbewerbshilfe-järjestelmän yhteydessä myönnettävä tuki sekä takauksien tukiekvivalentti. Näihin telakoihin ei sovelleta rakenneuudistuksen aikana direktiivin 90/684/ETY II lukua sen 4 artiklan 6 ja 7 kohtaa lukuun ottamatta, eikä muuta toimintatukea saada maksaa kyseisen ajanjakson tappioihin eikä sopimuksiin perustuviin töihin. Rakenneuudistusaikana allekirjoitettujen mutta vasta sen jälkeen toteutettujen sopimusten osalta sovelletaan sopimuksen allekirjoittamisajankohtana voimassa olevia yhteisön sopimuskohtaista tukea koskevia sääntöjä. 3. Hellenicin telakan velkojen poistona myönnetty enimmäismäärältään 54,525 miljardin Kreikan drakhman tuki, joka vastaa telakan siviilitöihin liittyviä velkoja 31 päivänä joulukuuta 1991 ja niille 31 päivään tammikuuta 1996 mennessä kertyneitä korkoja, voidaan katsoa perustamissopimuksen mukaiseksi. Tähän telakkaan sovelletaan kaikkia direktiivin 90/684/ETY säännöksiä 5 artiklaa lukuun ottamatta. 4. Espanjan valtion omistamien telakoiden rakenneuudistustuki voidaan katsoa yhteismarkkinoille soveltuvaksi enintään 135,028 miljardiin Espanjan pesetaan saakka seuraavissa muodoissa: - aiemmin hyväksyttyjen maksamattomien tukien kattamiseksi vuosina 1988-1994 otettujen lainojen enintään 62,028 miljardin pesetan korot - vuosien 1995-1999 verohyvitykset, enintään 58 miljardia pesetaa - vuonna 1997 suoritettava enintään 15 miljardin pesetan pääoman korotus. Kaikkia muita direktiivin 90/684/ETY säännöksiä sovelletaan näihin telakoihin. 2 artikla Ilmoitusta on 1 artiklassa tarkoitettujen tukien kohteena olevien rakenneuudistusohjelmien osalta täydennettävä investointi- ja toimintatuen todellisen käytön, rakenneuudistussuunnitelman mukaisuuden ja kapasiteettirajoitusten toimeenpanon valvontaohjelmalla, jonka komissio voi hyväksyä. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 31 päivään joulukuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 332, 30.12.1995, s. 1. (2) EYVL N:o L 251, 3.10.1996, s. 5. (3) EYVL N:o L 380, 31.12.1990, s. 27. (4) EYVL N:o L 219, 4.8.1992, s. 54. (5) KOM(94) 460 lopull., 3.11.1994.